ΚΑΝΟΝΙΣΜΟΣ (ΕΚ) αριθ. 40/1999 ΤΗΣ ΕΠΙΤΡΟΠΗΣ της 8ης Ιανουαρίου 1999 για τροποποίηση των κανονισμών (ΕΚ) αριθ. 1666/98 και (ΕΚ) αριθ. 1641/98 σχετικά με την κήρυξη μόνιμων διαγωνισμών για την εξαγωγή κριθής και σίκαλης που βρίσκονται στην κατοχή του αυστριακού οργανισμού παρέμβασης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92, της 30ής Ιουνίου 1992, για την κοινή οργάνωση της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 (2), της Επιτροπής, και ιδίως το άρθρο 5,

Εκτιμώντας:

ότι ο κανονισμός (ΕΟΚ) αριθ. 2131/93 (3), της Επιτροπής, όπως τροποποιήθηκε τελευταία από τον κανονισμό (ΕΚ) αριθ. 39/1999 (4), ορίζει τις διαδικασίες και τους όρους της θέσης σε πώληση των σιτηρών τα οποία βρίσκονται στην κατοχή οργανισμών παρέμβασης 7

ότι ο κανονισμός (ΕΚ) αριθ. 1666/98 (5), όπως τροποποιήθηκε τελευταία από τον κανονισμό (ΕΚ) αριθ. 1/1999 (6), κήρυξε μόνιμο διαγωνισμό για τη εξαγωγή 100 760 τόνων κριθής τους οποίους κατέχει ο αυστριακός οργανισμός παρέμβασης 7

ότι ο κανονισμός (ΕΚ) αριθ. 1641/98 (7), όπως τροποποιήθηκε τελευταία από τον κανονισμό (ΕΚ) αριθ. 2043/98 (8), κήρυξε μόνιμο διαγωνισμό για την εξαγωγή 26 334 τόνων σίκαλης που βρίσκονται στην κατοχή του αυστριακού οργανισμού παρέμβασης 7

ότι η Αυστρία δεν έχει λιμένα 7 ότι εκρίθη κατάλληλος ως τόπος εξόδου ο λιμένας της Σλοβενίας Koper 7 ότι θα πρέπει, επομένως, να ληφθούν από την Επιτροπή στο ακέραιο οι δαπάνες μεταφοράς ανάμεσα στην αποθήκη παρέμβασης και τον τόπο εξόδου, συμπεριλαμβανομένων και των δαπανών μεταφοράς στο έδαφος της Σλοβενίας 7

ότι ο κανονισμός (ΕΟΚ) αριθ. 3002/92 της Επιτροπής (9), όπως τροποποιήθηκε τελευταία από τον κανονισμό (ΕΚ) αριθ. 770/96 (10), καθορίζει τις κοινές λεπτομέρειες ελέγχου της χρήσης ή/και του προορισμού των προϊόντων των προερχομένων από παρέμβαση 7 ότι το άρθρο 2 του κανονισμού αυτού επιβάλλει στους οργανισμούς ελέγχου την παρακολούθηση των προϊόντων παρέμβασης 7 ότι, για το σκοπό αυτό, οι υπεύθυνες αυστριακές αρχές υποχρεούνται να τηρήσουν όλους τους απαραίτητους ελέγχους οι οποίοι επιτρέπουν την αναγνώριση των σιτηρών παρέμβασης έως τον τόπο εξόδου των 7 ότι είναι επομένως αναγκαίο, στην περίπτωση εξαγωγής μέσω του λιμένα Koper, να μην αποδεσμευτεί η εγγύηση κατακύρωσης η οποία προβλέπεται στο άρθρο 8 παράγραφος 2, τελευταία περίπτωση του κανονισμού (ΕΚ) αριθ. 1641/98 παρά μόνον εάν ο συναλλασσόμενος προσκομίσει τα αποδεικτικά στοιχεία που αναφέρονται στο άρθρο 18 του κανονισμού (ΕΟΚ) αριθ. 3665/87 της Επιτροπής (11), όπως τροποποιήθηκε τελευταία από τον κανονισμό (ΕΚ) αριθ. 604/98 (12), ή την απόδειξη ότι φόρτωσε τα σιτηρά παρέμβασης σε σκάφος κατάλληλο προς πλεύση και ότι το σκάφος αυτό εγκατέλειψε το λιμένα της Σλοβενίας Koper 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κανονισμοί (ΕΚ) αριθ. 1666/98 και (ΕΚ) αριθ. 1641/98 τροποποιούνται ως εξής:

Η παράγραφος 4 του άρθρου 3 αντικαθίσταται από το ακόλουθο κείμενο:

«4. Σύμφωνα με το άρθρο 7 παράγραφος 2α του κανονισμού (ΕΟΚ) αριθ. 2131/93, οι χαμηλότερες δαπάνες μεταφοράς μεταξύ του τόπου αποθήκευσης και του σημείου εξόδου καταβάλλονται στον εξαγωγέα στον οποίο κατακυρώθηκαν τα σιτηρά με βάση τιμολόγια εντός του πλαισίου των ανωτάτων ορίων που αναφέρονται στην προκήρυξη του διαγωνισμού.

Στην περίπτωση εξαγωγής μέσω του λιμένα Koper, οι δαπάνες μεταφοράς μεταξύ του τόπου αποθήκευσης και του λιμένα καταβάλλονται υπό τον όρο ότι, ο συναλλασσόμενος στον οποίο κατακυρώθηκε ο διαγωνισμός προσκομίσει την απόδειξη ότι φόρτωσε τα σιτηρά παρέμβασης σε σκάφος κατάλληλο προς πλεύση.»

Άρθρο 2

Το άρθρο 8 παράγραφος 2 τελευταία περίπτωση του κανονισμού (ΕΚ) αριθ. 1641/98 συμπληρώνεται από το ακόλουθο κείμενο:

«Στην περίπτωση εξαγωγής μέσω του λιμένα της Σλοβενίας Koper, το εναπομένον ποσό πρέπει να απελευθερωθεί εντός προθεσμίας 15 εργασίμων ημερών μετά την ημέρα κατά την οποία ο ανάδοχος θα έχει προσκομίσει την απόδειξη ότι φόρτωσε το εμπόρευμα σε σκάφος κατάλληλο προς θαλάσσια πλεύση και ότι το σκάφος αυτό εγκατέλειψε τον λιμένα Koper.»

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Ιανουαρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 181 της 1. 7. 1992, σ. 21.

(2) ΕΕ L 126 της 24. 5. 1996, σ. 37.

(3) ΕΕ L 191 της 31. 7. 1993, σ. 76.

(4) Βλέπε σελίδα 64 της παρούσας Επίσημης Εφημερίδας.

(5) ΕΕ L 211 της 29. 7. 1998, σ. 12.

(6) ΕΕ L 2 της 6. 1. 1999, σ. 1.

(7) ΕΕ L 210 της 28. 7. 1998, σ. 43.

(8) ΕΕ L 263 της 26. 9. 1998, σ. 15.

(9) ΕΕ L 301 της 17. 10. 1992, σ. 17.

(10) ΕΕ L 104 της 27. 4. 1996, σ. 13.

(11) ΕΕ L 351 της 14. 12. 1987, σ. 1.

(12) ΕΕ L 80 της 18. 3. 1998, σ. 19.